Mixed grill λαχανικών με γαρίδες
Οι ζουμερές γαρίδες και τα τρυφερά λαχανικά ψήνονται τέλεια στο γκριλ και επικαλύπονται με ένα πρωτότυπο μείγμα απο λάδι, λεμόνι και πετιμέζι (ή χαρουπόμελο).
8 μεγαλούτσικες γαρίδες, καθαρισμένες από κελύφη και εντεράκι, 1 μέτριο κολοκύθι, σε λεπτές φέτες, 6 σπαράγγια από βαζάκι, 4 μανιτάρια πλευρώτους, σε χοντρές φέτες, 1 ντομάτα, σε ροδέλες, 4 κουτ. σούπας ελαιόλαδο, 2 κουτ. σούπας χυμό λεμονιού, 1 κουτ. σούπας πετιμέζι ή χαρουπόμελο, φρέσκο ή ξερό θυμάρι
Προθερμαίνουμε το γκριλ, αλατίζουμε και ψήνουμε για 3 -5 λεπτά τις γαρίδες, το κολοκύθι, τα σπαράγγια, τα μανιτάρια πλευρώτους και την ντομάτα.Χτυπάμε το ελαιόλαδο με το χυμό λεμονιού και το πετιμέζι ή το χαρουπόμελο και περιχύνουμε τα λαχανικά και τις γαρίδες.Πασπαλίζουμε με φρέσκο ή ξερό θυμάρι και σερβίρουμε.
Γαρίδες,Λαχανικά